**A Készenléti Rendőrség Parancsnoka**

**képzési lehetőséget hirdet**

**a Személy- és Objektumvédelmi Igazgatóság Személyvédelmi Főosztály által megszervezésre kerülő személyvédelmi alaptanfolyamon való részvételre**

A tanfolyamra a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény (Hszt.) alapján a **Rendőrség állományában hivatásos szolgálati viszonyban** állók jelentkezhetnek.

A tanfolyam célja a Készenléti Rendőrség Személy- és Objektumvédelmi Igazgatóság Személyvédelmi Főosztály személyvédelmi feladatához szükséges utánpótlás megteremtésének lehetősége.

**A tanfolyamon való részvétel feltételei:**

- a rendőrség hivatásos állományában eltöltött legalább 3 év,

- tiszthelyettes esetén: középfokú állami és rendészeti végzettség; tiszt esetén: felsőfokú állami és rendészeti végzettség,

- a betöltendő munkakörhöz az 57/2009. (X. 30.) IRM-ÖM-PTNM együttes rendelet szerinti egészségügyi-, pszichológiai és fizikai alkalmassági követelményeknek való megfelelés,

- 2019. évi (pisztoly) vizsgalövészet legalább „átlagos” eredmény,

- „B” kategóriás jogosítvány.

**Az elbírálásnál előnyt jelent:**

- tiszti rendfokozat, illetve a tiszti jogviszony létesítéséhez szükséges feltételek megléte,

- fizikai felmérésen kiváló értékelés,

- 2019. évi (pisztoly) vizsgalövészet „kiváló” eredmény,

- ügyintézői jogosítvány megléte,

- államilag elismert nyelvvizsga (elsősorban angol, német, francia nyelvekből),

- harcművészeti jártasság vagy küzdősportok területén elért eredmények,

- rendészeti versenyeken, lövészeti bajnokságokon elért eredmények,

- Rendőrségi Oktatási és Kiképző Központ képzés (lövészet, intézkedéstaktika, Police Medic),

- Budapest és környéke lakóhely (50 km).

**A tanfolyamra a közzététel napjától lehet jelentkezni.**

**A képzés tervezett ideje: 2020. április 06 - 2020. május 08.**

**A jelentkezés beadásának végső határideje: 2020. március 18.**

A tanfolyamra jelentkezők kiválasztására speciális, szakmai alkalmasságra irányuló felmérést követően kerül sor, az alábbi feladatok szerint:

- erő-állóképesség mérés (Cooper teszt, húzódzkodás, fekvőtámasz, felülés)

- vízbiztonság (úszás 200 méter)

- lövészet

- motivációs elbeszélgetés

**A felmérő időpontja: 2020. március 20. és 23.**

A más rendőri szerv állományába tartozók tanfolyamon való részvétele átrendeléssel történik, melyhez a más területi szerv állományilletékes parancsnokának engedélye szükséges. Az engedélyt alkalmasság esetén a Készenléti Rendőrség Humánigazgatási Szolgálata kéri meg.

**Benyújtandó dokumentumok:**

A **jelentkezésnek tartalmaznia kell** a mellékelt kitöltött jelentkezési lapot, a jelentkező szakmai életútját bemutató rövid gépelt önéletrajzot, amely kiterjed érdeklődési körére, hobbijára, állami, szakmai iskolai végzettségére, szakképesítését igazoló okiratok másolataira.

**A jelentkezés benyújtható:**

• **személyesen** (1101 Budapest, Kerepesi út 47-49., Készenléti Rendőrség Humánigazgatási Szolgálat II/B. épület 2. emelet);

• **postai úton** a Készenléti Rendőrség Humánigazgatási Szolgálat vezetőjének címezve (Készenléti Rendőrség, Humánigazgatási Szolgálat, 1903 Budapest, Pf. 314.),

• **email-ben a** terecskeiv@kr.police.hu elektronikus levelezési címre.

A képzésre vonatkozó felvilágosítást **Lukács Zsolt r. őrnagy** adhivatali munkaidőben a +36 30/300-94-42 telefonszámon.

A jelentkezőt a szakmai vezetők írásban értesítik döntésükről. A tanfolyamra jelentkezőket a kijelölt bírálóbizottság szakmai javaslata alapján a Készenléti Rendőrség Parancsnoka bírálja el.